หุ้นไทยปิดดิ่ง28.70จุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
8 เม.ย. 2553

ผลพรก.ฉุกเฉินฯทำหุ้นดิ่ง 28.70จุด ปิดตลาด783.93จุดมูลค่าซื้อขาย 40,076ล้านบาทระหว่างวันลงต่ำสุด780.70จุด
ดัชนีหุ้นไทยปิดตลาดวันนี้ (8เม.ย.) ที่ระดับ 783.93 จุดลดลง 28.70 จุดหรือ 3.53% ด้วยมูลค่าการซื้อขายทั้งสิ้น 40,076 ล้านบาท และระหว่างวันลงไปต่ำสุดที่ 780.70  จุด หรือลดลงกว่า 31 จุด หลังรัฐบาลประกาศใช้พ.ร.กฉุกเฉินขั้นรุนแรง
นายเทิดศักดิ์ ทวีธีระธรรม ผู้อำนวยการอาวุโส บริษัทหลักทรัพย์เอเชียพลัส เปิดเผยว่า ดัชนีหุ้นไทยวันนี้ดิ่งตัวลงแรงเป็นผลมาจากการเมืองภายในประเทสภายหลังจากรัฐบาลประกาศใช้พ.ร.ก.ฉุกเฉินขั้นรุนแรงเพื่อคุมม็อบเสื้อแดง  อีกทั้งในส่วนของนักลงทุนต่างชาติเองก็ใช้จังหวะที่รัฐบาลประกาศใช้พ.ร.กฉุกเฉินเพื่อขายทำกำไรหลังจากได้เข้ามาลงทุนในตลาดหุ้นไทยอย่างต่อเนื่องและซื้อติดต่กัน 31 วันทำการมูลค่ากว่า 5.86หมื่นล้านบาท และมีกำไรจากการลงทุนทั้งในส่วนของดัชนีหุนที่เพิ่มขึ้นกับ กำไรจากอัตราแลกเปลี่ยนในระดับกว่า 12%แล้ว
สำหรับทิศทางของตลาดหุ้นในวันพรุ่งนี้จะต้องดูว่าวันนี้ในส่วนของนักลงทุนต่างชาติซื้อหรือขายสุทธิหากออกมาว่าขายสุทธิก็เป็นสัญญาณชี้ว่าตลาดหุ้นไทยจะลดลงได้อีกรวมถึงจะต้องดูการเมืองด้วยว่าจะพัฒนาไปอย่างไร ดังนั้นจึงมองกรอบดัชนีวันพรุ่งนี้โดยมีแนวรับแรกที่ 780จุดและแนวรับถัดไปที่ 770 จุดส่วนด้านต้านแรกที่ 790 จุดและถัดไปที่ 800 จุด